《送杨康功知安丰县》
宋代·刘攽

杨郎作文殊勇为，辩如涛波捷刺蜚。相逢喜吾故人子，门风宛存令我悲。

艾兰驱车最先入，百箭穿杨谁可及。擢第胜人十改官，作官不辞万家邑。

劝耕课桑力有馀，吏事不受崇空虚。后生才资动出众，何至苦心城旦书。

清泉百里环芍陂，楚人千年长不饥。叔敖子孙负薪苦，念为廉吏何可为。

忽忆云台故侯司空公，五郡士马河西东。功名亦有际会数，退让自是雄隽风。

谁谓鄙夫老昏忘，屈指古事犹初终。作诗写此岂有意，正若指点山水书鱼虫。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。